Maart 20, 2020 

@www. awemainta.com 
JJwww.facebook.com/awemainta 
^noticia@awemainta.com 
^ 583-1400 



BOTO SOSPECHOSO A KEDA 
CONFISCA NA ROGER'S BEACH 


TABATA un avion Dash di Guardacosta di Caribe Hulandes a 
tuma nota di un boto sospechoso diadomingo anochi den sercania 
di Aruba. RCC inmediatamente a notifica e punto di sosten na 
Aruba, pa prepara nan unidad pa drenta den accion. RCC a pidi 
sosten y yudanza tambe di K-9 di Team di Aduana. 

E boto sospechoso aki mas tempran di anochi a ser señala p’e Dash, 
pero tumando direccion di Venezuela, pero sin ningun clase di ilu- 
minicacion tumando direccion di Roger’s Beach. 

Inmediatamente e Metal Shark Team a intercepta e boto akin a 
Roger’s Beach y a dicidi di hib’e p’e punto di sosten di Guardacosta 
na Savaneta pa un invertigacion mas a fondo. 

E capitan no tabatin ningun documento legal manera e documen- 
tonan di “uitklaring” y menos ainda tabatin papel cu number y 
number di registracion di e boto. 

E capitan, nabegando sin luz y tin documentonan legal, sigur na 
Venezuela lo a wordo multa. E boto aki riba peticion di Ministerio 
Publico a ser tuma den beslag pa mas investigacion. 

AHATA 0 duna di conoce cu: 

CUMINSANDO 
OTRO SIMAN 
NO TIN TURISTA 
MAS NA ARUBA 

< < Sigui na pagina 3 >> 



Tired of Manually Processing Forms? 

SCANSYS 


VI s I o n 0 n i m o g i n g 


Digital Processing of Purchase Invokes and more 
Seamless Integration with most Financial Software 
Complete Control of Authorizations via Workflows 




- 


This OCR software scans every field on any kind of document and automatically fills the data in your preferred financial/ERP software! 


TEI. 583-7072 


info@vcc-int.com | www.vcc-int.com 

Serlimar a haya un Director nobo 

Anko Koopmans a haci su entrada cu 
un accion di trahadornan di Serlimar 


Anko Koopmans, kende tabata 
Director di Dienst Technische In- 
spectie (DTI) a bira Director di Ser- 
limar. Ora cu el a yega ayera main- 
ta, el a yega na porta di Serlimar 
topa cu un protesta andando atrobe 
for di diamars. E trahadornan aki 
kier mas proteccion pa nan mes y 
nan famia, relaciona cu COVID 19, 
siendo nan ta traha cu sushi. 
Minister Marisol Tromp a acerca 
Anko Koopmans y mustra interes 
di Gobierno p’e maneha Serlimar. 
Esaki a sosode algun siman atras. 
Djey Anko Koopmans a sigui nego- 
cia cu Hunta di Supervision. 


Asina nan a yega na un deal acep- 
tabel pa ambos partido. 

Anko Koopmans a notifica e person- 
al di DTI caba di su salida y e reto 
nobo. 

No ta mucho tempo pasa cu el a 
tuma e timon over na DTI y awor 
ta lag’e den man di su suplente cu 
awor lo keda encarga cu maneho. 

Anko Koopmans mester bay sal- 
ba Serlimar como un compania di 
pueblo encarga cu maneho di des- 
perdicio. Ta desea Anko Koopmans 
tur clase di exito. 



Tabata na februari ultimo cu Hun- 
ta di Supervision di Serlimar a core 
cu su director anterior Hensley 
Davelaar pa su mal maneho. Dos 
aña pasa esa dia 1 di october 2018, 
a nombra Hensley Davelaar como 
director di Serlimar. Dicho nombra- 
mento a ser fuertemente critica e 
tempo ey. Davelaar a ser considera 
un candidato handpicked pa Min- 
ister Otmar Oduber. Awe por mira 
cu e criticanan ta valido, pasobra 
Davelaar a resulta di no por cu e 
trabao. 


Chautfeurnan di Arubus a pone trabou abou pa dos ora 

Pa haya oido di Minister y gerencia di e compania 


DEN oranan di merdia e chauffeurnan di Arubus a dicidi di 
pone trabou abou pa motibo di ta sinti cu ta descrimina nan. 
Segun un shopsteward di SEPPA, nan ta traha cu hende, 
pero unico cos cu nan a haya ta un hand sanitizer, pa prote- 
ha nan mes contra coronavirus. No por, nan tambe tin famia 
y mester wordo mas protegi. 

Gobierno ta pidi pa social distancing, pero p’e busnan e dis- 
tanciamento social aki na ta valido, si mira cuanto hende ta 
wordo transporta pa dia. 

E chauffeurnan a tende cu personal administrativo di e com- 
pania di transporte si a haya chens pa bay cas of traha orari- 
onan adapta, den cuadro di e crisis di coronavirus. 

Sinembargo den e caso di chauffeurnan no a tuma ningun 
decision. Esaki nan ta haya un acto descriminatorio. Nan 
ta atende henter dia cu pasahero, no solamente local, pero 
tambe cu turistanan. 



Pues tin mas chens di haya nan mes den contacto cu e virus. 
Ademas ta baha orario di cierre di lugarnan, mientras cu 
nan mes ta traha te 11.30 di anochi y nan no sa pa kico mo- 
tibo. 

P’esey nan a dicidi di pone trabou abou y sperando riba reac- 
cion di gerencia di ki decision ta bay tuma den nan situacion. 
Nan mes a sugeri como solucion, un orario adapta (manera 
diadomingo). 

AHATA a duna di conoce cu: 

Cuminsando otro siman no tin turista mas na Aruba 


t. 





Aruba Hotel & Tourism Association 

Representing Aruba’s Tourism Industry Since 1965 


LOKE tabata di spera, Aruba Hotel & Tourism Asso- 
ciation ta ofrece informacion tocante e realidad cu nos 
industria di turismo ta experienciando a consecuencia 
di e crisis mundial di Coronavirus COVID-19. 

Den esfuersonan importante pa frena e virus na Aru- 
ba, nos Gobierno mester a tuma e decision dificil pa 
cera nos frontera pa tur bishitante internacional te 31 
di maart. 

Aerolineanan cu ta experienciando retonan sin prec- 
edente a cambio nan schedule como reaccion na tur 
frontera cera y pa purba salvaguardia nan compania. 
Buelonan di Merca lo stop di yega y sali di Aruba tem- 
poralmente dia 25 di maart. Buelonan yegando ta trece 
residente local so y no bishitante pa motibo di nos fron- 
tera cera pa bishitante internacional. Buelonan cu ta 
sali ta hibando turistanan bek cas. 

Ta importante pa tur hende compronde cu ocupacion 
na hotel ta bahando liher y pa otro siman ta premira 
cu e ta yega ocupacion 0. 


Sin bishitante no tin huesped y cliente pa nos industria 
di HORECA. Sin cliente, no tin entrada. Hotelnan lo 
mester suspende servicio y keda mantene e facilidnan 
minimalmente pa por habri bek mas liher posibel. 

Nos ta spera cu nos por drenta den fase di recupera- 
cion pronto, danki na tur e decisionnan dificil cu mes- 
ter tuma awor. 

Nos mester yuda Aruba pa ta lo mas resiliente posibel 
pa surpasa e crisis mas liher posibel. AHATA ta tra- 
hando estrechamente cu Gobierno y ta urgi tur com- 
pania pa tuma decisionnan responsabel y haci lo mas 
posibel pa apoya nos residentenan durante e crisis. 

AHATA ta urgi tur hende na Aruba pa sigui e instruc- 
cion di Departamento di Salud Publico, pasobra e lu- 
cha contra e transmision di e virus COVID-19 ta re- 
sponsabilidad di nos tur. Nos tur mester yuda otro mas 
cu nunca. 

Te ayera no tin noticia di 

Lancha cu a sali ilegalmente for di 
Paraguana (Venezuela) cu destino Aruba, 
cu 32 persona abordo ta perdi 



DIARANZON den oranan di madruga lo a sali un 
lancha for di e bahia de Tiraya, Estado Falcon, y lo a 
desaparece. 

E lancha aki tabatin como destino Aruba y den awa- 
nan internacional lo a haya problema. 

Segun Zulaika Rincon, kende ta vocero di e piscador- 
nan di Boca de Caño a declara na medionan local cu un 
di e personanan abordo lo a comunica cu un familiar 
informando cu e lancha tabata hudiendo. 

Mesora e familiar na su turno a bati alarma, Guard- 
acosta Venezolano a sali pa busca e naufragonan aki, 
pero te n’e momentonan aki no a logra topa cu niun 
persona y ni boto. Abordo lo tabatin tanto hende muher 
y muchanan menor di edad. 

Otilio Refunjol y un otro homber cu bijnaam E1 Tite, 
lo ta capitan di e lancha aki, aparentemente ambos lo 
a aparece bek na tera, pero ta huyendo pa husticia. 
Kico a pasa cu e 32 personanan cu tabata abordo no ta 
conoci y mientrastanto cu no detene e dos personanan 
aki of no haya un di e 32 personanan aki cu por a so- 
brevivi, ta keda desconoci kico exactamente a pasa cu 
nan. 


E embarque aki ta uno cu a sali ilegalmente for di Ven- 
ezuela y no tin mucho informacion di dje. E tipo di em- 
barquenan aki ta hopi peligroso, e personanan cu ta 
subi riba e lanchanan aki no ta solamente paga hopi 
placa, pero ta riscando nan bida tambe, esaki cu e in- 
tencion pa busca un mihor futuro, sin pensa riba tur e 
peligernan cu nan ta hinka nan mes aden. 

Arubanative.com a wordo acerca pa un media di Fal- 
con, un rato despues cu a publica e noticia di “Polis 
Maritimo a intercepta e boto di piscador cu e 5 perso- 
nanan indocumenta”. Pa motibo cu e famianan di e 32 
personanan aki a pensa cu si por ta trata di algun di 
nan ser keri nan. Como famia, nan ta carga speransa 
cu nan ser kerinan ta na bida. 

Guardacosta di Punto Fijo ta sigui cu e buskeda p’e 
personanan aki y di e dos capitannan cu ta huyendo 
pa husticia. 

Nos di AWEMainta a tuma contacto cu voceru di 
Guardacosta di Reino, pero nan no tin ningun infor- 
macion adicional di loke ya nos sac aba. Ta mustra cu 
e hendenan aki ta perdi. 

Anuncio importante di 
Caribbean Mercantile Bank N«V« 



PA tuma mas cautela y proteccion: te proximo aviso 
Caribbean Mercantile Bank N.V. (CMB) lo reduci su 
oranan di servicio pa tur su cinco sucursalnan (branch- 
es) entrante awe diabierna, 20 di maart, 2020. 

Orario nobo dialuna pa diabierna: 8:00 AM te 1:00 PM 
Fuera di e medida aki di cautela y proteccion, varios 
otro medida interno a y lo wordo tuma pa nos diferente 
otro departamento- y ekiponan di empleado. 

E departamento- y funcionnan clave cu tin mester pa 
banco keda opera stabilmente a wordo identifica, y 
unda cu ta posible algun funcion esencial lo opera te 
na unda por remotamente for di cas y/of dor di “split 
shift”. 

Dor di e reduccion den orario di trabao nos por permiti 
tur nos empleadonan den e temporada dificil aki pa tin 
mas tempo pa pasa na cas cu nan yiunan y famia. 

Di e forma aki tambe nos ta spera di por garantisa con- 
tinuacion di nos servicionan na tur nos cinco sucursal- 
nan rond di Aruba. 


Pa proteccion y seguridad di nos cliente- y emplead- 
onan, y conforme informacion di autoridadnan di sa- 
lubridad, nos lo permiti solamente un cantidad limita 
di cliente pareu den cada sucursal. 

Nos ta suplica nos cliente- y bishitantenan pa por fabor 
sigui e instruccionnan di nos cuerpo di seguridad. 

Tambe nos ta pidi encarecidamente na nos clientenan 
pa haci mas uso posibel di nos servicionan electronico 
manera p.e. Online Banking, Mobile Banking, Fuel 
Up pa yena gasolin y por haci pago cu bo Bancomatico 
Debit Card y tambe si mester usa machinenan di ATM. 
Tambe limita uso di efectivo. 

Por fabor Live Chat cu nos via eAmigo Online Assis- 
tance na www.cmbnv.com . of tuma contacto cu nos via 
522-3000. Tambe por bishita nos paginanan di Face- 
book, Instagram of Twitter pa cualkier update. 

Keda pendiente pa mas informacion di CMB. 

Drs. Mervin Wyatt Ras 

Awor cu tin Coronavirus na Aruba 
Gobierno mester cancela medidanan 



Parlamentario drs. Mervin Wyatt-Ras 
for di december prome cu caso di Coro- 
navirus a surgi na Wuhan-China a 
manda pregunta pa Minister di Salud 
y despues pa di dos biaha a bolbe man- 
da pregunta pa nos pais prepara nos 
mes debidamente. 

Wyatt-Ras ta considera positivo cu e 
acuerdo firma na 2015 pa loke ta trata 
International Health Regulations en- 
tre paisnan den Reino sigur lo benefi- 
cia cooperacion entre e paisnan aki y 
WHO y PAHO. 

Sinembargo te diarazon cu a pasa Go- 
bierno a core bin Parlamento pa duna 
cierto splicacion y awe ta resulta cu 
tin varios caso caba. En bista di con- 
secuencia di e virus aki p’e economia y 
finanza di e paisnan infecta y manera 
Wyatt-Ras mes a bin ta trece padilanti 
cu nos ta un pais turistico a spera cu 
Aruba lo a prepara mihor pa detecta 
casonan. 

Por a tende cu al fin Gobierno a anun- 
cia den Parlamento cu e tin un plan 
di contingencia aunke no ta cla kico 
esaki ta contene. 


Segun Wyatt-Ras Gobierno mester 
cancela tur e medidanan cu tin den e 
presupuesto 2020 cualnan ta devasta- 
dor p’e cartera di nos ciudadanonan y 
lo hiba nos hendenan den pobresa. Ta 
inaceptable cu Gobierno den dia cla 
kier atraca nos ciudadanonan. 

Gobierno cu cooperacion di MEP-POR- 
RED kier bulldoze e presupuesto dor 
di Parlamento. 

Dia 4 di maart cu porfin Gobierno 
a manda e presupuesto 2020 Parla- 
mento pa wordo trata e Presidente di 
Parlamento a bisa Gobierno Si Amen 
y a pone e presupuesto riba agenda e 
mesun dia y stipula hunto cu coalicion 
cu mester entrega pregunta dia 14 di 
maart. 

Parlamento a haya solamente un si- 
man y pico pa lesa y traha pregunta 
di un documento cu Gobierno a haya 7 
luna pa traha y “ploeter” riha dje. 

Aki por papia di un deficit democratico 
grandi. Manera tabata di spera e Go- 
bierno sinberguensa a bolbe presenta 
un serie di medida pa atraca cartera 
di nos ciudadanonan. Den comienso 
Gobierno por a uza e excusa di mega 
debe, mientrastanto tur hende sa cu 
e medidanan aki ta pa paga gastonan 
exuberante y fiestanan di e Gobierno 
aki. Pasobra un cos ta sigur Gobierno 
su gastonan a aumenta en grande. 
Esey ta un di e criticanan di Raad van 
Advies cu di un banda Gobierno ta 
busca forma di aumenta su entradan- 
an dor di medidanan riba lomba di 
pueblo, mientras cu di otro banda Go- 
bierno no ta baha su gastonan. 


Pa loke ta trata e medidanan por con- 
clui cu Gobierno lo introduci un BBO 
di 6% na frontera cu mester bay gen- 
era un suma di 36 miyon florin, un 
aumento di deviezenprovisie di 1.3 pa 
1.9% cual lo genera 23 miyon florin. 

E medidanan aki lo afecta e poder di 
compra di cuidadanonan y tambe e 
”cost of doing business” di comercian- 
tenan, kendenan lo aumenta prijsnan. 
Tambe lo aumenta toeristenheffing cu 
lo genera 15 miyon florin. 

En especial awor cu tin riesgo di Coro- 
navirus riba nos mercado turistico 
Gobierno dor di e medida aki ta haci 
esaki mas caro dor di cual ta menos 
atractivo pa turistanan hin Aruha. 

Parlamentario Mervin Wyatt-Ras ta 
lamenta cu e Gobierno aki desde cu e 
ta na mando solamente a ocasiona cri- 
sis, esta crisis financiero-economico, 
crisis social y awor crisis di salud. Djis 
ta bay pa mas crisis. 

Pasobra envez cu Gobierno scucha 
pueblo y para banda di nos hendenan 
e ta hezig cu su mes, su amigo y fami- 
anan. 

Mescos cu tur otro pais e Gohierno aki 
mester mustra awor seriedad, madu- 
rez y convicencia cu nos hendenan y 
cancela tur medida. 

Nos ta bay tin un tempo dificil nos di- 
lanti y ta necesario cu nos hendenan 
tin mas espacio financiero pa sobre- 
vivi. Wyatt-Ras ta spera cu Gobierno 
por reconsidera y yuda nos hendenan 
enhez di castiga nan cu medida. 

Departamento di Impuesto ta refuta 
rumornan falso di COVID-19 

Alegacion di cuarentena absoluto riba e organisacion ta falso 


DIA 18 di maart 2020, un rumor infunda a cum- 
insa circula via Whatsapp, na unda ta alega cu 
tin contagio di Coronavirus den Departamento 
di Impuesto (DIMP) y unda lo implementa cuar- 
entena absoluto riba e organisacion. 
Departamento di Impuesto ta lamenta y refuta 
esaki completamente. 

“Nos ta consciente cu COVID-19 por afecta un 
colega, cbente y/of partner strategico, sea ta den 
e facilidadnan di Departamento di Impuesto of 
cualkier otro sitio riba nos isla. Maneho di De- 
partamento di Impuesto ta funda riba preven- 
cion di propagacion di COVID-19 y ta tuma esaki 
hopi na serio. 

Departamento di Impuesto ta sigui e protocol es- 
tableci pa Gobierno di Aruba y pro-activamente 
a tuma pasonan preventivo, manera manda per- 
sonanan di risico halto cas pa keda den cuaren- 
tena. Na ningun momento esaki ta implica con- 
traccion of transmision di e virus en cuestion. 
Nos prioridad como Departamento di Impuesto 
ta ehecuta e leynan di impuesto di nos pais y 
tambe como dunador di trabao, cuida semper e 
bienestar, salud y derecho di privacidad di cada 
empleado. 

Gerencia di Departamento di Impuesto ta lamen- 
ta e alegacionnan falso cu ta circulando. Esaki- 
nan ta genera panico, miedo y desconfiansa inec- 
esario entre e coleganan y e contribuyentenan”. 

Departamento di Impuesto ta un organisacion 
vital pa pais Aruba y ta opera bou e principionan 
di confidencialidad, etica y transparencia segun 
ley di nos pais ta dicta. Alegacionnan falso no 
ta wordo tolera y lo wordo investiga inmediata- 
mente. 

Por ultimo Departamento di Impuesto ta haci un 
suplica na comunidad di Aruba pa practica reco- 
mendacion di prevencion di Coronavirus y tam- 
be sigui nan pagina di Facebook of bishita www. 
impuesto.aw pa informacion veridico encuanto e 
desaroyonan relaciona cu COVID-19. 



GANii 


100 LBS 

m"REFILH3^ 



Celebrando 80 Aña 

Tur cliente di Arugas tin 
oportunidad pa gana un di e 
80 ‘refiil’ di gas (100 Ibs) 
gratis durante nan 
aña di aniversario 2020. 


Tur iuna lo scoge 
ganadornan 
entre nos clientenan. 



AruGas 

A R U B A G A S S U P P L Y 

Departamento di Asunto Social kier 
anuncia medidanan cu ta na vigor 
en conexion cu e situacion Covid-19 



Departamento di AsuntO Social 




rMainta 

#1 Online 


PARTICIPACION IMPORTANTE 


Enconexcion cuesituation actual di eVirusCovid-19 
nosdiAWEMaintatapidi cooperacion 
di nos clientenan, pa tuma contacto cu nos 
via nose-mail nan; 

noticia@ awemainta.com 
toko@ awemainta.com. 

Sales via saies@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

viaOnlineBanking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 


EN conexion cu e situacion actual di Corona 
Virus (Covid-19) y e medidanan di “social dis- 
tancing” y prevencion pa contene e virus aki, 
Departamento di Asunto Social kier informa 
tur su clientela di lo siguiente: Entrante 17 di 
maart te cu 31 di maart 2020 tur Oficina di 
Departamento di Asunto Social lo ta cera pa 
bishita publico. 

Tur servicio na nos clientela ta continua uni- 
camente via nos liñanan di telefon directo pa 
cada departamento of via email. 

Casonan di emergencia lo wordo atendi con- 
forme e protocol di instruccion desaroya pa 
personal di Departamento di Asunto Social. 
E medidanan aki ta vigente te cu 31 di maart 
2020. 

Tur cliente cu tin un cita pendiente cu DAS 
por yama nos pa mas informacion na un di 
nos liñanan di telefon. Nos kier informa cu si 
un cliente no tin minuut pa yama via celular, 
por indica esaki na un di nos personal p’asina 
nos por yama bek. Asina aki nos por garan- 
tisa un mihor servicio na nos clientela. 

Departamento di Asunto Social a habri tur 
liña directo pa cada departamento y por yama 
entre 7.30am pa 11.30am y for di 12.30pm te 
cu 4.30pm di dialuna pa diabierna; 

DAS Centraal 528-1100: Seccion Biday Famia 
528-1150: Guia Social O.stad 528-1120: 

Guia Social San Nicolas 528-1130: Guia So- 
cial Paradera/TL 528-1140: Abogado Liber 
528-1160. 

Departamento di Asunto Social lo haci an- 
uncio oficial asina cu bin cambio den circum- 
stancia y medida di proteccion contra Cov- 
id-19. Por sigui tur anuncio via nos pagina di 
Facebook. 

V Awo cu 2 florin mas, bo por gana e 


450 




Afl. 350.000,- +Afl. 100.000,- 

extrA 


Richard Arends (AVP) 

Si no mester sali, keda cas! 



REACCIONANDO riba e yamada di expertonan 
y autoridad pa tuma medidanan di precaucion den 
cuadro di e coronavirus (COVID-19), Parlamentario pa 
fraccion di AVP, sr. Richard Arends a para keto riba 
nos obligacionan civico p’asina por yuda contene e ex- 
pansion di e virus aki den nos coumindad. 

Den un mensahe riba su pagina di Facebook e Parla- 
mentario a subraya cu Aruba ta experienciando accio- 
nan cu ta haciendo un camhio sin precedente den nos 
bida cotidiano. 

“Hunto cu mi coleganan di fraccion nos ta urgi tur 
hende pa sigui e instruccion di expertonan y autoridad 
riba tereno di higiene, distanciamento social y pa evita 
cualkier tipo di aglomeracion. Esaki ta nos deher como 
ciudadanonan y nos mester cumpli cun’e. Aworaki 
Aruba mester ta mas uni cu nunca,” el a bisa. 
Parlamentario Richard Arends a gradici di esnan den 
e prome liña — esnan prome yama pa brinda asistencia 
y ayudo — dokter, enfermero, esnan den orden publico 
y tambe boluntarionan cu tin biaha ta pone nan salud 
den riesgo pa yuda esnan di mas vulnerable. 



Tambe el a para keto un rato n’esnan cu ta sinti e efec- 
tonan mas directo; esnan traha den turismo y horeca, 
pero tambe comercio en general, manera empresanan 
mediano y chikito y esnan cu ta traha independiente- 
mente. 

Den su mensahe el a sigura cu Aruba lo sa di bons bek 
mas fuerte cu nunca di e mal tempo aki. Sr. Arends a 
haci un suplica t’e ciudadanonan pa cuida otro manera 
un famia, especialmente esnan di mas vulnerable, nos 
grandinan, enfermonan y nos muchanan. 

“Nunca antes nos libertad pa move unda cu nos kier y 
ki ora cu nos kier a wordo limita di e manera aki. E ta 
un sacrificio cu nos tur ta haci. Ban compromente nos 
mes pa limita contagio pa nos bida normal y economia 
por start di nobo mas pronto cu ta posible.” 

Sr. Richard Arends a finalisa bisando: “Si bo no tin 
nada di hasi riba caya, keda cas!”. Di es manera aki 
fraccion di AVP tambe a uni su mes na manda un men- 
sahe cla pa yuda combati e expansion di e COVID-19. 

Gerencia di KIA a tuma tur medida 
pa evita cu virus drenta KIA y no tin 
ningun preso cu Tuberculosis of otro 
malesa contagioso. Asina e Hefe di 
KIA Gino Winklaar a declara dia- 
mars ultimo. 

Segun e director, tanto personal di 
KIA como detenidonan tin tur aten- 
cion di gerencia di KIA. Gino Win- 
klaar ta splica cu dos siman pasa ya 
caba a cuminsa cu charla pa person- 
al na KIA mientras cu dialuna ul- 
timo dokter di KIA a bay Warda di 
Polis San Nicolas unda el a duna un 
charla cu a keda graba pa tur e ‘first 
responder’ nan haya esaki pa yuda 
den conscientisacion na tur esnan 
cu ta traha den e crisis aki. 

Pa loke t’e trahadornan di KIA, nan 
ta hayando debido atencion, a per- 
cura pa nan haya material pa nan 
por traha y ta tumando tur medida 
cu por y a publica esaki nan den 
KIA. 

RUMORNAN 

Gino Winklaar ta lamenta cu ru- 
mornan cu ta core cu no tin atencion 
p’e trahador y pashentnan cu male- 
sanan infeccioso, esaki no ta corecto. 
KIA a bay asina leu di stop bishita 
mesora y a stop tambe transporte di 
detenidonan pa bay Corte. 
Actualmente ta poniendo den prac- 
tica Tele Justice unda ta uza video 
camara pa haci e entrevistanan cu 
Fiscal. 


Gino Winklaar, Hefe di 
KIA a tuma tur medida 
pa evita cu virus drenta 



Cu Tele Justice ta evita mas con- 
tacto humano. Di parti gerencia di 
KIA ta tumando tur medida posibel 
pa evita contagio interno. 

Di parti gerencia tambe a aplica me- 
dida pa trahadornan cu a biaha ulti- 
mo dos siman pa un pais di riesgo a 
tuma contacto cu nan y palabra kico 
ta bay haci. 

EVITAVIRUS 

Gerencia kier evita mas hopi posibel 
p’e virus COVID 19 drenta KIA. Si 
scucha e discurso di Ministro Pres- 
idente di Hulanda el a bisa cu tur 
hende por haya e virus y p’esey ta 
haci tur esfuerso p’e no yega e insti- 
tuto. 

Pa full e instituto a print poster p’e 
presonan tuma precaucion. Tambe a 
papia cu tur preso pa loke ta bishita 
y den colaboracion cu preso a logra 
para bishita. 

Tambe a duna e presonan extra 
beltegoed y extra tempo pa nan por 
yama nan famia. E parti di consci- 
entisacion den e instituto ta sigui 
manera a planea y esey ta bay haci 
den e dianan benidero. 


Segun e crisis ta canando ta sigui 
evalua kico otro por haci pa sigura 
seguridad di e instituto. 

TUBERCULOSIS 

Pa loke t’e supuesto caso di presonan 
cu Tuberculosis, nan a haya asisten- 
cia di dr. Rivera y dr. Rodriguez. Mo- 
mento cu nan tabatin sintomanan a 
pone Departamento di Salubridad 
na altura y a manda yama nan. 

E dos personanan a ser hiba hospi- 
tal unda a haci tur test cu nan. Test 
di Tuberculosis, Coronavirus y tur 
otro malesa infeccioso cu tabatin 
disponibel y tur test a sali negativo. 

E personanan aki solamente taba- 
tin un griep. 

Despues cu nan a bay bek KIA ser- 
vicio di dokter a bolbe wak nan y e 
pashentnan ta den bon condicion y 
no tin ningun malesa contagioso, 
di acuerdo cu gerencia di KIA con- 
tradiciendo e supuesto reportero di 
awa dushi, cu hasta a trata di lanta 
e cuidadornan di preso y e presonan. 
E persona aki no por ta bon di cabez. 

Auto a dal cklista durante cu e tabata cruza caya 





DIARANSON den oranan di atardi Polis 
y ambulance a bay direccion Brasil, unda lo 
tin un accidente cu hende herida. Na yega- 
da di Polis, nan a topa cu Nissan Cube y un 
ciclista. 

T’asina cu e ciclista lo a cruza e caminda 
posiblemente sin pone debido atencion, y ta 
wordo gedal dor di e Nissan Cube. 

Na yegada di ambulance e paramediconan 
mesora a atende cu e persona kende tabata 
riba e bicicleta. 




STATENVANARUBA 

Pa medio di ecomunicado di prensa aki Pariamento di Aruba, cumpliendo cu 
instrucción di Gobierno ta informa cu te cu 31 di maart 2020 trabounan di 
Pariamento lo ta restringi pa di e manera ey contribui na e prevencion di 
distribucion di e coronavirus y na mes momento protehe su propio trahador- 
nan. 

Ta informa puebio cu e edificio di Parlamento lo no ta accesibel pa publico te 
cu dia 31 di maart. Ta haci un apeiación pa no haci cita personai cu miembro- 
nan di Parlamento. Citanan cu ta haci caba lo keda cancela of lo wordo trata 
via telefon of via medionan digital. 

Tur reunionnan di comision y Bijeenkomsten ta keda posponi te cu un sigu- 
ienteaviso. 

Eventual reunionnan pubiico lo por tuma lugar sin presencia di pubiico den 
tribune. E manera cu io conduci dicho reunionnan pubiico io wordo determina 
despues door di Presidente di parlamento hunto cu miembronan di Senioren 
Convent. 

Pues Pariamento ta keda operacionai sea cu un arregio di oranan di trabou 
adapta pa su personai. Semper publico por tuma contacto cu Parlamento via 
number di telefon: 528-4680 y pa media di emaiiadres: info@parlamento.aw 


HermanCh.j. Hek 
Griffierdi Parlamento di Aruba 

Trahadornan di Serlinnar a sigui disgusta 

Awor nan kier mira Mmister Marisol Lopez Tromp 



E prome punto di preocupacion di trahadornan di Ser- 
limar t’e falta di seguridad den cual nan mester ehe- 
cuta nan trabou di recoge sushi den un temporada hopi 
dificil ora cu tin coronavirus. For di inicio di siman caba 
nan a pidi pa mas proteccion, ya cu nan ta haya sola- 
mente un hand sanitizer pa haci nan mannan limpi. 

Despues di nan demanda haci diamars ultimo, no a 
mira ningun cambio, ni sikiera a papia of scucha nan. 
Esey a pone pa dicidi di bay den accion na momento cu 
a subi warda ayera mainta. Tur esaki na momento cu 
e Director nobo a cuminsa cu su prome dia di trabou, 
esta Anko Koopmans. 

E trahadornan a bisa cu nan no kier tende nada y kier 
mira Minister Marisol Lopez Tromp yega n’e sitio. 
Nan a expresa cu lo keda para pafo di e edificio te ora 
cu nan haya mas proteccion y presencia di e manda- 
tario n’e sitio. 

P.e.,nan a scucha cu Gobierno ta bisa pa protege esnan 
cu malesa cronico, y si esaki mester wordo aplica na 
Serlimar, ta mas cu mitar di e departamento lo bay cas 
y servicio no por sigui. 

Pio sin proteccion. 



Hasta nan a denuncia cu despues di nan accion, a con- 
stata cu despues cu e trahadornan disgusta a bisa cu 
no ta recoge sushi te ora cu yega na un solucion, otro- 
nan a subi truck tog tras di nan lomba. 

Pero banda di esaki, un grupo di trahador a haya carta 
for di Minister cu no ta renoba nan contracto. 

Un trahador fiel cu semper a cumpli, nunca a bay AO, 
a haya notificacion diabierna cu entrante dialuna e no 
tin trabou mas. 

“E weganan aki mester caba,” un di e trahadornan, 
Yuri Schwengle, shopsteward a comenta. 

No ta practicando Social Distancing: 

Polis a bay atende grupo di hoben na 
Eagle beach cu tabata haci desordo 




DIARANZON madruga pa ta exacto den 
careda di 1:20 Polisnan a bay Eagle Beach, 
unda e bar cu ta situa cerca di Costa Linda. 
Eynan lo tabatin un grupo di cinco hoben. Segun 
informacion nan lo tabata haciendo desordo. 

Na yegada di Polis, a topa nan sinta bou un palo 
y a cuminsa na tuma dato di tur. 

Segun nan version, nan lo a bin sinta eynan 
pa dal “mondjes” y un a admiti di a huma un 
marihuana stick. Polis a papia cu e hobennan 
y despues di un rato pa evita mas problema a 
bisa nan cu nan lo mester bandona e sitio. 
Mester ta mas conciente di Social Distancing 


Coronavirus Disease 2019 Outbreak 

COVID-19 

E cantante Robert E. Agunbero 
tin varios cd cu bunita bolero 

Skirbi po Ruthy"Lady Ruth" Vrieswijk-Bergen 



NOS tampoco kier a kere y of acepta 
ainda, aunke otronan ya a anticipa cu e 
Corona Virus lo y a yega nos isla tambe. 
Teniendocuentacu nostaun isiaturistico 
cu ta depende di turistanan for di tur 
parti di mundo, lo ta un milager si no tin 
un of mas persona afecta cu e virus aki 
bandanan. 

Hopi atento pa den fin di siman tende 
for di nos Prome Ministro sra. Eveiyn 
Wever Croes, kico ta kico ai momento, 
cu spiicacion den un conferencia di 
prensa den cuai tambe a hiba palabra sra. 
Koolman y meneer Kelly. 

Nos tabata anticipando e actividad 
di Poeta Patria den Fort Zoutman, 
mientras otronan tabata anticipando nan 
participacion den Un canto paAruba, e 
Festival di Cantodi turañacomoparti di e 
gran celebracion pa cu nos Dia Nacionai, 
18 di M aart, Dia di Flimno y Bandera. 

Pero ta na su iugar y necesario pa pueblo 
wordo poni na aitura di e situacion, kico 
pa spera, kico pa haci, kico y con pa 
prepara bo mes pa cu esaki. 

Y asina tende cu tur actividad publico 
organisa pa departamentonan di Gobierno 
keda cancela. 

Awor, un dia mas leu, awe riba un 
atardi, scuchando e dushi boieronan 
di e gran cantante Arubiano Robert E. 
"Ro" Agunbero. Y na e momentonan aki 
scuchando e boiero clasico "M ama" den 
nosdushi idioma Papiamento. 



Varios di Ro Agunbero su boleronan ta 
wordo canta den eidiomaSpaño, pero tin 
varios tambe na Papiamento.' 

E cd cu mi ta scuchando actuaimente ta 
"Aqueiia Epoca". 

E otro cdnan cu Lady Ruth a haña como 
regaio ta tituia "Canciones Nostalgicas" 
y "M i vieja Rocoia". 

Aigun siman pasa nos a haña bishita 
di j ufr. J eanette cu a yega di duna mi 
casa cu mi Thai Chi e tempo ey na Ciub 
Caiquetio na Paradera. 

E di cu mi, cu tin un caballero pafo den 
auto cu a bin saludami y trece un regalito 
pa mi. Un placer di a haci conoci cu 
Robert "Ro" Agunbero y su bunita y 
dushi boieronan. 

Ahaaaaa, ta varios titulo di cancion na 
Spaño, pero e ta canta nan den nos dushi 
Papiamento! 

Riba e cdnan tin bolero, bolero clasico 
y Boiemengue. Aunke Lady Ruth no ta 
un cu a ianta den bolero na su cas como 
mucha, awor na grandi su faborito ta 
"Dos arboiitos". M i tata Lucas Bergen a 
bisami ei a lanta den e mesun bario cu Ro 
Agunbero, den Oranjestad. M i mayornan 
si ta amantenan di boiero, tempo di nan 
tempo nan a baila bolero etempo aya riba 
un solo tegel. Romantico! 

Ora di fiestanan familiar cu algun di 
e primonan di mi casa cuminsa toca 
guitarra, ta tur sorto di musica ta skeiro, 
for di pop, wais, Ingles, Hulandes, rock, 
country gospel tecu bolero. 



E dushi boieronan aki di e gran cantante 
y musico Ro Agunbero ta hibami bek 
den tempo di Radio Keikboom cu su 
programa di tur merdia "Mei ora cu 
bolero", despues di noticia, boso tambe 
ta corda? 

Lady Ruth ta invita boso scucha Hit 94 
fm cu un programa di un ora entrevista 
cu Padu Lampe tempo e tabatin 88 aña 
di edad. 

Unspecial di Dushi Awasero M usicai den 
añacultural 2008. Hopi danki na gerente 
y staf di H it 94 fm sr. J ohnny H abibe pa 
e cooperacion di curason aki cu grandeza 
di pasa un programa di un radio coiega di 
aigun tempo atras. 

Pa conclui nos relato di e siman aki, nos 
ta fei i cita e gran cantante y musico R obert 
E. "Ro" Agunbero cu 3 preciosidad y 
joya di cd cu e boleronan di mas bunita. 
Oh, nos a sinti nos mes asina relaha 
scuchando e cd nan aki, net awor den 
un temporada di un crenchi angustia 
y turbuiencia riba tereno di salud den 
pueblo cu e virus corona cu nos kier core 
cu ne pa caba! 

Shonnan, iaga nos tur cuida nos salud, 
bebe hopi awa lau cu lamoenchi y laba 
nos mannan mas biaha. Scucha radio, 
wak television y of lesa corant pa keda 
na altura di kico ta kico. Dios tene 
misericordia di nos tur! 

Evitadi dunaotro un handshake. Nos por 
uni den oracion y reza pa nos isia y nos 
famianan. Wanta na nos midi di fe. Dios 
ta bon. Dios semper ta bon y e ta permiti 
cosnan pa nos stime mas. 

Benny Sevinger 


Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 


Aruba*s ^ 

Despues di basta dia 

Auto a bolter den Franse Pas 




UN sucedido cu tin basta dia sin pre- 
senta t’e fenomeno di auto cu ta bolt- 
er den Franse Pas. 

Diahuebs merdia despues di liOOPM 
a registra un biaha mas un accidente 
n’e mesun sitio misterioso. 

Chauffeur di e vehiculo (BYD Blanco 
A-18074) biniendo for di Pos Chikito 
direccion Sta. Cruz a perde control y 
bolter den e birada. E victima a logra 
sali su mes for di e vehiculo y leve- 
mente herida. 

Momento cu ambulance a presenta 
na sitio a haci un chekeo medico. Po- 
lis na sitio a cuminsa investigacion 
cu despues lo determina exactamente 
kico lo por a conduci n’e accidente. 

Polis a atende cu homber kende tabata corta mata protehi 





DIARANZON den dia Polis a haya informacion 
cu riba e caminda tegenover di Save A Lot, un ca- 
bayero Chines tabata bezig ta kap un mata. Pero, e 
tipo di mata aki lo ta uno prohibi pa corta. 

Na yegada di Polis, nan a topa enberdad cu un ca- 
bayero Chines, e tabata bezig ta kap e mata. 

N’e sitio tin un truck di bende cuminda staciona y lo 
tin di habri pronto. 

Segun e cabayero, e mata lo ta stroba bista di truck. 
Polis a hala su atencion y a pone haci limpi loke el a 
susha. Tambe a avise cu e mester stop y si nan bolbe 
e lo haya un boet. 

Zeta riba rotonde 
na altura di highrise 
hotel, debi na 
ponemento di fever 



DIAMARS anochi den careda di 10:30 Polis a bay ro- 
tonde banda di Ritz Carlton, unda lo tin ponemento di 
fever. 

Na yegada Polis no a topa cu e grupo di motorcycles, ken- 
denan lo tabata haciendo esaki. 

Loke si nan a bin haya ta basta zeta riba caminda. 

Parse cu un di e motociclistanan lo a cay unda algo lo a 
kibra y causa cu zeta a basha. 

Agentenan policial balente mes a benta tera riba e zeta, 
evitando cu cualkier vehiculo por slip y causa desgracia. 


Polis a bay cera un 
snacktruck cu no a 
cumpli cu regla di 
cera 10'or di anochi 



DIARANZON, riba Dia di Himno y Bandera, 
Polis mester a bay cera un snacktruck pa motibo 
cu e snacktruck tambe mester a cera lO’or di ano- 
chi y no a cumpli cu esaki. Y for di ayera, mester 
sera pa 8or di anochi. 

Tabata algo prome cu ll’or cu un patruya di Po- 
lis a presenta n’e snacktruck dilanti Compleho 
Deportivo Frans Figaroa. 

E Polisnan a exigi di e doño p’e cera mesora y 
despues e Polisnan a pidi pa tur hende cu tabata 
para eynan, pa nan bandona e sitio y busca ca- 
minda di cas. 

Cacho pitbull a ataca dama y 
a morde den su planti man 






DIARANZON pa mas o menos 7’or y 10 di anochi, presencia 
di Polis a wordo pidi cu urgencia na un cas na Catiri unda un 
pitbull a ataca un dama y a morde. 

Na yegada e Polisnan a bay atende cu dama, kende a splica 
nan cu su persona hunto cu su mama a cana bay supermer- 
cado pa haci algun compras y ora nan tabata canando pa bin 
bek, e cacho, un pitbull a sali for di cura y a morde e dama 
den su planti man. 

E tata a scucha e yiu muher ta grita y mesora a sali bay yuda 
nan. E pitbull ora el a tende e dama tabata gritando y e tata 
tabata biniendo den su direccion. E1 a coy pa un pia di sapato 
di dama, el a bay cune den su cura y a sconde. 

E Polisnan na sitio a pidi pa presencia di ambulance p’asina 
e dama por haya e atencion medico necesario. 

E doño di e cacho pitbull a yega su cas y e Polisnan a hala su 
atencion, nan a splike kico a pasa y e doño di e cacho no por 
a kere, el a bisa Polis cu e lo paga p’e gastonan. 

Despues cu personal di ambulance a trata e dama n’e sitio, nan 
a dicidi di transporte pa Hospital pa un checkeo medico mas 
avansa. Tur e gastonan di hospital a cay p’e doño di e cacho. 

Detencion pa menasa y maltrato 


WILLEMSTAD - Diárazon 18 di mart 2020 alrededor 
di 15.02’or, a drenta informacion na Central di Polis di 
un caso di menasa y maltrato na un compleho di apar- 
tamento den Los Roquesweg. 

E unidad policial cu a yega n’e sitio a cuminsá cu un 
investigacion preliminar y a 

resultá cu un hómber tabatin problema cu habitante di 
un apartamento. 

E sospechoso aki lo a kibra hékwérk y menasá e habi- 
tante cu morto y tambe maltratá un cachó. 


Na momento cu Polis a bay pa detené e hómber aki el a 
drenta den su apartamento y sera e porta p’asina Polis 
no por drenta. Na momento cu Polis a logra drenta e 
sospechoso aki a resisti su detencion. 

Alrededor di 16.45’or Polis a detené n’e sitio e hómber 
P.J.S., nacé na Córsou di 25 aña di edad, relacioná 
cu e caso ariba mencioná. 

A presentá e sospechoso dilanti un Fiscal auxiliar 
kende a ordená su encarcelamento pendiente di mas 
investigacion. 



SIRBi 


Detencion pa atraco 



WILLEMSTAD - Relacioná cu un caso di atraco cu 
a tuma lugar dia 5 di maart ultimo na altura di un 
minimarket den Souax, Polis a haci un detencion. 
Diárazon 18 di maart 2020 alrededor di 15.40’or, 
Polis a detené e hómber sospechoso R.D.C. di 
36 aña nace na Córsou. 

E detencion a tuma lugar den Breedestraat Otra- 
banda bou di viaducto. A presentá e sospechoso di- 
lanti di un Fiscal auxiliar kende a ordená su encar- 
celamento, pendiente di mas investigacion. 

Iglesia Piedra Plat lo tm Sirbishi 
solamente LIVE via Facebook page! 


DIADOMINGO awor 22 di maart 2020 te próximo 
aviso oficial, Iglesia Piedra Plat lo wordo transmiti 
solamente live via nan Facebook Page (Iglesia Piedra 
Plat) cuminsando 10:00 am. 

Nos lo tin Alabanza, Oracion y Predicacion for di Dios 
su Palabra. 


E tema di mensahe lo ta: Un Regreso n’e dianan di Noe 
y Lot. 

San Lucas 17: 26-30. Nos ta pidi tur hende pa keda cas 
y volg nos sirbishi via live streaming. Corda sigui tur 
instruccionnan oficial di Gobierno relaciona cu e pan- 
demia di Corona virus. Haci Oracion y cuida curpa. 





^otue & 




"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Agradecido pa loque e la significa pa nos y conforme cu 
Dios su boluntad nos ta participa fayecimento di nos 
esposa, mama, ruman, tanchi y nana 



Catharina I.Tromp 

Mihor conoci como:"Arina" 


Su mayornan: tLeo (Nadi) Tromp y tEginia (Ina) Tromp-Franken 
Na nomber di su: 

Casa: Candido (Hai) Dabian 

Yiu: Gunnard Dabian y Anouschka Maduro 

Rumannan: Greta y Oscar Wernet 

EdwinaTromp 

Clea y Johnny Croes 

LeoTromp 

Cuñanan: Judy Boekhoudt y famia 

Salomon Boekhoudty famia 

Marlene Tromp y famia 

Riri Dabian y famia 

Mercedes Croeze y famia 

Norma Lampe y famia 

Miro Dabian y famia 

Ronita Geerman 

Romy Dabian 

Mariska Verschoor 

Sobrina: Verousca Croes y Isaac Rosinda 

Sobrinonan: Lysander y Allyn Wernet y yiunan 

Ricky Wernet y Renne Croes y yiunan 
Harvey Wernet y Jinny Tromp y yiunan 
Hiram Tromp y famia 

Amiga: Filomena Pourier y famia 

Primo stima: Gabriel (Gaby) Tromp y demas primo y primanan 
Demas famia:Tromp, Croes, Maduro, Wernet, Dabian, Rosel, 
Boekhoudt, Grant, Hu-Ang, Wong, v/der Biezen, Rosinda 

Conosirnan, bisiñanan, su Grupo di oracion di"Koyari" 

En conecion cu e situacion actual cu nos ta pasando aden, 
entiero lo tuma lugar den seno familiar, por manda condolencia 
via email, whatsapp of un yamada. Masha danki pa bo(so) 
comprencion. 

Despues di entiero no ta ricibi bishita di condolencia na cas. 


Open Brief 

Er kan geen Gorona/COVID-19 
ontstaan op onze eManden 

In de maanden dat Corona/ COVID-19 aan het cirkelen is rond onze aard- 
bol is er wetenschappelijk een zeer interessant gegeven vrijgekomen. De 
ware explosies van dit virus zijn in die landen en die plaatsen waar 5G 
volop werkende is en of mee geéxperimenteerd wordt. 

Wat ook blijkt is dat bijvoorbeeld op onze eilanden alleen gevallen gecon- 
stateerd worden waar die personen op geinfecteerde plaatsen zijn gewe- 
est. Bij deze mensen is het virus al geactiveerd door de 5G straling en dus 
niet lokaal. Het wil niet zeggen dat er op de eilanden geen geinfecteerde 
gevallen rondlopen. Maar bij die lokale geinfecteerde zal het virus niet 
geactiveerd worden zolang ze maar niet in aanraking komen met deze 5G. 

De enige vraag is in welke frequenties zijn de drie bollen op Westpunt aan 
het uitzenden en experimenteren? Maar zolang deze uit de 5G frequentie 
blijven kan er geen Coronavirus/ COVID-19 lokaal geactiveerd worden en 
hebben we alleen te maken met gevallen die in het buitenland geactiveerd 
zijn! 

Steeds meer lezen we rapporten zelfs via universiteiten dat het virus ge- 
activeerd moet worden en dat het vrijwel zeker is dat 5G de sleutel is in 
deze pandemie. 

Blijf weg bij 5G en zo ook microwaves (zelfde frequentie) en dan zal de 
schade op onze eilanden minimaal zijn. Laat Corona/ COVID-19 niet jouw 
leven bepalen. 

John H Baselmans-Oracle 
Dokterstuin 237 
Tel 5999-864-3595 
Curacao 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona" 



LIKe nos riba facebooK 

Keda “up to date” ij liKe nos riba facebc^K 
www.facebooK.com/awemaiata""^ 




Subi riba nos website 


www.awemainta.com 


AWEMainta completamente 

DIGITAL 



















